[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000007", "text": "Neuadd Fwyd y Ffair Aeaf"}, {"text_idx": "#000009", "text": "Torrwyd sawl record yn yr ychydig ddyddiau gwych y bu i filoedd eu mwynhau yn Ffair Aeaf Frenhinol Cymru, a gafodd ei chynnal ar faes y sioe yn Llanelwedd, Llanfair-ym-Muallt."}, {"text_idx": "#000010", "text": "Wedi\u2019i chynnal gyntaf yn 1990 ac ond yn ddigwyddiad undydd cymharol fach yn wreiddiol, mae Ffair Aeaf Frenhinol Cymru wedi dod yn un o\u2019r atyniadau mwyaf poblogaidd yng nghalendr amaethyddol Prydain. Mae\u2019r Ffair flynyddol yn dal i gadw ei safle fel un o\u2019r sioeau stoc ddethol orau yn y DU, gan ddenu dros 700 o arddangoswyr eleni o Gymru, Lloegr, Yr Alban, Gogledd Iwerddon a\u2019r Iseldiroedd."}, {"text_idx": "#000011", "text": "Agorwyd y Ffair Aeaf yn swyddogol gan Mr Dafydd Wynne Finch fore dydd Llun ar ran sir nawdd Clwyd. Ffermwr a thirfeddiannwr o Ogledd Cymru yw Dafydd, y mae\u2019i arferion yn cadw ffocws ar ffermio cynaliadwy ac atgynhyrchiol. Yn ystod ei anerchiad agoriadol, cyfleodd Dafydd bwysigrwydd gwaith cydweithredol o fewn y diwydiant amaethyddol."}, {"text_idx": "#000013", "text": "\u201cRoedd ymdeimlad gwirioneddol o gymuned yn Ffair Aeaf eleni. Roedd pawb y siaradais a\u0302 nhw yn tynnu sylw at yr awyrgylch bywiog, yr egni a\u2019r cyffro \u2013 y cyfan wedi\u2019i wneud yn bosib gan y gefnogaeth gan ein cystadleuwyr, masnachwyr, noddwyr, gwirfoddolwyr ac ymwelwyr.\u201d meddai Aled."}, {"text_idx": "#000014", "text": "Fel fy nigwyddiad cyntaf fel Prif Weithredwr, byddwn yn hoffi diolch i\u2019r ti\u0302m cyfan sy\u2019n chwarae rhan wrth ddod a\u0302\u2019r Ffair Aeaf yn fyw. Nid yn unig y mae\u2019n arddangosfa wych o fwyd a ffermio Cymru, ond mae hefyd yn arddangos ein hysbryd Cymreig unigryw. Diolch yn fawr iawn i bawb\u201d"}, {"text_idx": "#000015", "text": "Yn ddigwyddiad masnachu yn bennaf, mae\u2019r Ffair Aeaf yn rhoi cyfle perffaith i rwydweithio gyda chyd-ffermwyr, cynhyrchwyr, cyflenwyr, a phrynwyr, ac mae wedi dod yn hwb delfrydol i drafod a gwneud busnes."}, {"text_idx": "#000016", "text": "Mae\u2019r digwyddiad deuddydd yn llwyfan pwysig i drafod polisi a chael trafodaeth a\u0302 Gweinidogion o Lywodraeth Cymru ac o Lywodraeth y DU sy\u2019n bresennol, ynghyd a\u0302 chynrychiolydd o Lysgenhadaeth yr Almaen, gan roi\u2019r digwyddiad ar y map rhyngwladol. Mae\u2019r Gymdeithas yn falch fod y Ffair Aeaf wedi gallu chwarae rhan unwaith eto wrth hwyluso trafodaethau rhwng unigolion a sefydliadau tra dylanwadol, sy\u2019n effeithio ar ddyfodol amaethyddiaeth Cymru a\u2019r economi wledig."}, {"text_idx": "#000017", "text": "Bu\u2019r gefnogaeth i\u2019r digwyddiad gan y diwydiant, yn arbennig yr arddangoswyr da byw, yn syfrdanol. Gyda niferoedd cryf yn cystadlu o bob cwr o\u2019r DU ym mhob adran, a mwy nag erioed yn cystadlu yn adran y defaid, y da byw, fel bob amser, oedd yn cymryd canol llwyfan y digwyddiad deuddydd prysur."}, {"text_idx": "#000018", "text": "Dyfarnwyd un o\u2019r teitlau mwyaf ei bri sydd i\u2019w hennill yn y digwyddiad bob blwyddyn, Prif Bencampwr y Gwartheg, i \u2018Baby Guinness\u2019, Heffer o darw Limousin, yn pwyso 596kg, yn cael ei harddangos gan y Brodyr Edwards o Glwyd, Gogledd Cymru. Fe\u2019i gwerthwyd yn ddiweddarach gan ein harwerthwyr swyddogol, McCartneys, am y swm trawiadol o \u00a38,600. Prynwyd \u2018Baby Guinness\u2019 gan Kathryn Jones, o Fwydydd Castell Howell."}, {"text_idx": "#000019", "text": "Dywedodd Gwyn Edwards, un o\u2019r Brodyr Edwards, fod ennill Prif Bencampwr y Gwartheg yn golygu \u201cpopeth\u201d iddyn nhw fel teulu. Bu Gwyn yn rhan o Bwyllgor y Ffair Aeaf am dros ddeng mlynedd ar hugain, a chafodd ei gydnabod am ei gyfraniad a\u2019i ymroddiad i\u2019r Gymdeithas yn ystod y Ffair. Mae\u2019r teitl yn fuddugoliaeth wych, yn arbennig am ei bod wedi digwydd ym mlwyddyn sir nawdd Clwyd."}, {"text_idx": "#000023", "text": "Gwelwyd mwy o werthu gorau erioed yn adran y moch, ble gwnaeth pa\u0302r o foch Cymreig, yn cael eu harddangos gan HD ac EM Roberts, werthu am y swm trawiadol o \u00a3800/pen."}, {"text_idx": "#000025", "text": "Eleni gwelwyd mwy na 300 o stondinau masnach, a thros 60 yn fwy o stondinau yn y Neuadd Fwyd ble oedd gwesteion yn gallu blasu\u2019r cynnyrch ardderchog o bob rhan o Gymru a siroedd y gororau. Gwelodd noson y siopa gyda\u2019r hwyr filoedd o ymwelwyr yn ymroi eto i rywfaint o siopa Nadolig ac yn mwynhau\u2019r awyrgylch Nadoligaidd a\u2019r arddangosfa da\u0302n gwyllt drawiadol."}, {"text_idx": "#000026", "text": "Yn dychwelyd am y tro cyntaf er y pandemig Coronafeirws, bu Sio\u0302n Corn mor garedig a\u0302 gwneud amser yn ei raglen brysur i gyfarfod y plant yn y Ffair Aeaf yn ei Groto. Eleni roedd dau o westeion arbennig iawn, sef Thor a Simba y ceirw, yn ymuno a\u0302 ni!"}, {"text_idx": "#000027", "text": "Yn o\u0302l unwaith eto, croesawodd Tafarn Ye Old Winter Fair lawer o westeion, a oedd yn gallu prynu cwpanau amldro ac iddynt frand y Ffair Aeaf i helpu i leihau\u2019r gwastraff plastig defnydd untro yn ystod y Ffair."}, {"text_idx": "#000028", "text": "Fel rhan o Daith Pe\u0302l-droed Cymru, daeth BBC Radio Cymru a\u0302\u2019u het fwced enfawr wedi\u2019i llenwi ag aer i\u2019r Ffair Aeaf ddydd Llun gan gynnig cyfle gwych am lun i ymwelwyr y tu allan i adeilad y CFfI."}, {"text_idx": "#000029", "text": "Gellir priodoli llwyddiant y Ffair nid yn unig i\u2019r pwyllgor gweithgar a phenderfynol, ond hefyd i ffyddlondeb yr arddangoswyr, masnachwyr, gwirfoddolwyr, a stiwardiaid. Ni fyddai ein digwyddiadau\u2019n digwydd heb gefnogaeth ein noddwyr, a diolchwn i\u2019n prif noddwyr, Llywodraeth Cymru, HSBC a Dunbia, yn ogystal a\u0302\u2019r holl noddwyr eraill, sydd wedi cefnogi\u2019r digwyddiad hwn."}, {"text_idx": "#000031", "text": "\u201cRydym yn ddiolchgar am y maint aruthrol o waith caled ac ymroddiad gan y llu o wirfoddolwyr, stiwardiaid, masnachwyr, noddwyr ac, wrth gwrs, yr ymwelwyr sy\u2019n gwneud yr achlysur hwn yn bosib. Rydym yn gobeithio bod ein holl westeion wedi mwynhau\u2019r Ffair Aeaf ac edrychwn ymlaen at eu croesawu nhw\u2019n o\u0302l i\u2019n digwyddiadau y flwyddyn nesaf.\u201d"}, {"text_idx": "#000033", "text": "Prif Bencampwr y Bi\u0302ff Ifanc"}, {"text_idx": "#000037", "text": "Prif Bencampwr y Pa\u0302r o Foch"}, {"text_idx": "#000039", "text": "Prif Bencampwr y Carcas Sengl"}]